Täna tuleb sissekanne rubriigis «õpetussõnu meie noorematele lugejatele» :P    Mul sai nüüd pikk protsess  tirida-kaks-oma-aja-juba-ära-elanud-hammast-välja-panna-siis -implaat-ja-igast-mutrid-ja-sada-operatsiooni läbi. Omadest kogemustest võin soovitada, et see protsess on kulukas, närvesööv ja vahel ka valu tekitav.    Kuidas sellist protsessi ära hoida? Pesta hambaid pärast igat söögikorda ja kui siis pestud, võib kasutada ka hambaniiti, et ka hammaste vahelt pahn välja saada. Mõtlete, et kõik teevadki ju seda (kui hambaniidi osa välja jätta)? Aga on ka neid, kellele meeldib söögikordade vahel vahetpidamata magusat  süüa ja mina olen/olin üks nendest. Sellest ilmselt ka siis hambajama üldse alguse saigi. Mõnus on ju näiteks teleka ees või arvuti taga midagi näkitseda enne või pärast korralikku söögiaega, kuid selle juures peaks ilmselt ka hambahari kõrval olema :D    Ma usun, et lihtsam on korraga kõik kähku ilma suurema naudinguta ära süüa ja hambad ära pesta. Kui te nii ei tee, siis saate nagu minagi enne 30. eluaastat endale portselani suhu...    Kui mõni hambaarst seda postitust lugema juhtub,  siis andku mulle andeks ;)